****

 Province of the

**EASTERN CAPE**

 EDUCATION

**NASIONALE**

**SENIOR SERTIFIKAAT**

**GRAAD 11**

**NOVEMBER 2010**

|  |
| --- |
| **AFRIKAANS EERSTE ADDISIONELE TAAL – VRAESTEL 1** |

**PUNTE: 80**

**TYD: 2 uur**

|  |
| --- |
| Hierdie vraestel bestaan uit 14 bladsye. |

|  |  |
| --- | --- |
| **INSTRUKSIES EN INLIGTING** |  |
|  |  |
| 1. | Hierdie vraestel bestaan uit DRIE afdelings:AFDELING A : Leesbegrip (30)AFDELING B: Opsomming (10)AFDELING C: Taal (40) |  |
|  |  |  |  |
| 2. | Lees ALLE instruksies sorgvuldig deur. |  |
|  |  |  |  |
| 3. | Beantwoord AL die vrae. |  |
|  |  |  |  |
| 4. | Begin elke afdeling op ŉ NUWE bladsy. |  |
|  |  |  |  |
| 5. | Trek ŉ streep ná elke afdeling. |  |
|  |  |  |  |
| 6. | Nommer die antwoorde korrek volgens die nommeringstelsel wat in hierdie vraestel gebruik is. |  |
|  |  |  |  |
| 7. | Laat ŉ reël oop na elke antwoord. |  |
|  |  |  |  |
| 8. | Skenk veral aandag aan spelling en sinskonstruksie. |  |
|  |  |  |  |
| 9. | Skryf netjies en leesbaar. |  |

|  |  |
| --- | --- |
| **AFDELING A: KYK- EN LEESBEGRIP** |  |

|  |  |
| --- | --- |
| **VRAAG 1: KOERANTARTIKEL** |  |

|  |  |
| --- | --- |
| Lees die onderstaande koerantartikel en beantwoord die vrae wat volg. |  |

|  |
| --- |
| ***Kultuur van skoolgeweld***http://t3.gstatic.com/images?q=tbn:PRy3j2Fm7aIHVM:http://206.180.99.10/~msguid/images/Boys%2520Fightinghttp://t0.gstatic.com/images?q=tbn:mHnsoU2CNOQMvM:http://www.babble.com/CS/blogs/strollerderby/6681_two_angry_school_boys_fighting_each_other.jpgDrie jaar gelede het 1,8 miljoen leerders tussen graad 3 en graad 12 in Suid-Afrika die een of ander vorm van geweld op skool ervaar. Die navorsing van die Sentrum vir Geregtigheid en Misdaadbekamping onder 13 000 leerders, 264 hoofde en 521 onderwysers het mense geskok.Toe is begin met die Veilige Skole-projek wat jaarliks miljoene kos, maar nie veel vermag nie. As daar net in die Wes-Kaap verlede jaar 194 voorvalle van seksuele geweld was, 141 van messtekery en 276 aanrandings, is die prentjie donker.Skoolgeweld is ŉ komplekse probleem met diep wortels. Dit sal tog naïef wees om normale skole in ŉ geweldadige samelewing te verwag. Gewelddadige kinders kry hulle waarde-stelsels van misdadige rolmodelle tuis of in die gemeenskap wat antisosiale gedrag ongestraf laat en selfs idealiseer. Skole probeer vir die gebrek aan waardes vergoed met die vak lewensoriëntering, wat ongelukkig nie ŉ eksamenvak is nie.Ouers kan egter nie hul verantwoordelikheid abdikeer en sê die skool moet alleen dissipline handhaaf nie. Daar is grotendeels konsensus dat elke leerder wat ander leerders se reg op onderwys misken, vasgevat moet word.Bestaande maatreëls werk nie en daar moet duidelik opnuut gedink word oor die probleem. Sterk stappe soos die afkondiging van noodtoestande by disfunksionele skole is miskien ŉ oplossing. Die alternatief is dat Suid-Afrika vir sy eie Columbine wag voor daadwerklike optrede.[Verwerk uit:  *Die Burger*, 04 Maart 2010] |

|  |  |
| --- | --- |
| **WOORDEBOEKGEBRUIK****ge·weld**. **1.** Krag wat met hewigheid, onstuimigheid uitgeoefen word. **2.** Misbruik van mag; Eng.: violence. **ge·drag**. **1.** Manier waarop iemand hom gedra, hom voordoen. **2.** Handelswyse: *ŉ Voorbeeldige, slegte gedrag.* Eng.: behaviour) **ab·dikeer’**,ww. (geabdikeer); **1.** afstand doen van (ŉ troon,amp). Eng.: abdicate |  |
|  |  |  |
| 1.1 | Na aanleiding waarvan is die Veilige Skole-projek begin? | (2) |
|  |  |  |
| 1.2 | Watter EEN woord sê dat die mense verbaas was oor die bevindings van die projek? | (1) |
|  |  |  |
| 1.3 | Watter antwoord sal die volgende sin KORREK voltooi?Die woorde: “nie veel vermag nie”, het dieselfde betekenis as, ... |  |
|  |  |  |  |
|  | A | die gebruik van die weermag om geweld te bekamp. |  |
|  | B | nie baie sukses behaal nie. |  |
|  | C | baie suksesvol wees. |  |
|  | D | nie baie mag het om iets te doen nie. | (1) |
|  |  |  |
| 1.4 | Hoekom kan ons sê dat hierdie projek nie die gewenste resultate gekry het nie? | (1) |
|  |  |  |
| 1.5 | Sê in jou eie woorde wat die volgende stelling beteken. |  |
|  |  |  |
|  | “Skoolgeweld is ŉ komplekse probleem met diep wortels.” | (1) |
|  |  |  |
| 1.6 | Haal die sin aan wat die skrywer as antwoord vir die volgende aanhaling gee. |  |
|  |  |  |
|  | “Dit sal tog naïef wees om normale skole in ŉ geweldadige samelewing te verwag.” | (1) |
|  |  |  |
| 1.7 | Watter antwoord sal die volgende sin KORREK voltooi?Skryf net die vraagnommer en die korrekte letter (A – D) neer. |  |
|  |  |  |
|  | As jy iets idealiseer beteken dit dat ... |  |
|  |  |  |
|  | A | jy daarvan hou. |  |
|  | B | ŉ idee oor iets het. |  |
|  | C | jy soveel van iets hou dat jy hartseer raak. |  |
|  | D | jy glad nie van iets hou nie. | (1) |
|  |  |  |
| 1.8 | 1.8.1 | Hoe weet jy dat die skrywer van die artikel van die vak lewensoriëntering hou? | (1) |
|  |  |  |  |
|  | 1.8.2 | Hoe help hierdie vak om skoolgeweld te bekamp? | (1) |
|  |  |  |  |
| 1.9 | Volgens die artikel, het ouers watter plig? | (1) |

|  |  |  |
| --- | --- | --- |
| 1.10 | Sê in jou eie woorde waaraan die meeste mense ooreenstem. | (1) |
|  |  |  |
| 1.11 | Hoekom moet daar weer oor die probleem van skoolgeweld gedink word? | (1) |
|  |  |  |
| 1.12 | Iemand wat skuldig aan skoolgeweld is moet uit die skool geskors word. |  |
|  |  |  |
|  | Stem jy saam met hierdie stelling? Antwoord JA of NEE en motiveer jou antwoord. | (1) |
|  |  | **[14]** |

|  |  |
| --- | --- |
| **VRAAG 2: ADVERTENSIE** |  |
|  |  |
| Lees die volgende advertensie versigtig deur en beantwoord die vrae wat volg. |  |
|  |  |
| **Hypnet het tans die volgende sessie op CD en MP3 beskikbaar.** |  |
|  |  |
| **Afr FAL P1 image 1.bmp** |  |
|  |  |
| **Dis uniek! Dis effektief! Dit werk** |  |
|  |  |
| Afr FAL P1 image 2.bmp |  |
| [Verwerk uit: *Huisgenoot*, 31 Maart 2009] |  |

|  |  |
| --- | --- |
| **VRAE** |  |
|  |  |
| 2.1 | Haal EEN woord aan uit (par. 1), wat sê dat ŉ sekere mening nie die waarheid is nie. | (1) |
|  |  |  |
| 2.2 | Hoe verklaar die adverteerder dat hierdie mening onwaar is? | (1) |
|  |  |  |
| 2.3 | Met watter TWEE opeenvolgende woorde probeer die adverteerder jou oortuig dat hierdie CD of MP3 definitief goeie uitslae sal hê? | (1) |
|  |  |  |
| 2.4 | Watter EEN woord sê dat daar nie ŉ ander produk soos dié is nie? | (1) |
|  |  |  |  |
| 2.5 | Die MP3 het meer inligting as die CD. |  |
|  |  |  |  |
|  | 2.5.1 | Is hierdie stelling WAAR of ONWAAR? | (1) |
|  |  |  |  |
|  | 2.5.2 | Haal EEN woord uit die teks aan om jou antwoord te motiveer. | (1) |
|  |  |  |  |
| 2.6 | Wat moet jy doen as jy hierdie CD of MP3 wil bestel? | (1) |
|  |  |  | **[7]** |

|  |  |
| --- | --- |
| **VRAAG 3:** **Brief aan die pers** |  |
|  |  |
| Lees die onderstaande brief aan die pers en beantwoord die vrae wat volg. |  |
|  |  |
| **Jeug van vandag is nie almal só nie.**Net soos Marie Sweetnam (“Wie gaan morele kleed vir jeug weef?” – *Die Burger* 23/01/10) is ek ook van Kleinmond, maar ons leef blykbaar in twee verskillende wêrelde.Vir haar het die jong mense en veral die jong kinders van vandag die morele pad byster geraak, met ŉ “vrot en verweerde morele kleed” waarin ŉ gat val “net waar jy daaraan vat”.My eie ervaring van vandag se jeug, en spesifiek Kleinmond se kinders – ja, ook my eie kinders en kleinkinders – is heeltemal anders as haar negatiewe beskouing.Oor die algemeen vind ek hulle baie goed gemanierd, vriendelik, en sommer lekker om mee kontak te maak: alles behalwe moreel verrot!Maar daar was altyd mense wat oor die slegte morele waardes van die jeug van hulle tyd gekla het. Meer as 2 000 jaar gelede het Cicero ontsteld uitgeroep: “O die tye! O die sedes!” wat A.G. Visser later prettig van toepassing gemaak het, toe hy gesê het: “Dit word alles korter, liewe land – die rok, die hare en verstand!”D.M. Kriel (Mev.) Kleinmond [Verwerk uit: *Die Burger, Briewekolom*, 23 Februarie 2010] |  |
|  |  |  |
| **VRAE** |  |
|  |  |  |
| 3.1 | Met watter ander woord kan ons die woord “só” in die opskrif vervang? | (1) |
|  |  |  |
| 3.2 | Wat beteken die skryfster as sy sê: “ ... ons leef blykbaar in twee verskillende wêrelde? | (1) |
|  |  |  |
| 3.3 | Hoekom is die vraagsin(par. 1)? tussen aanhalingstekens?  | (1) |
|  |  |  |
| 3.4 | Watter antwoord sal die volgende sin KORREK voltooi?Skryf net die vraagnommer en die KORREKTE letter (A – D) neer. |  |
|  |  |  |  |
|  | “... die morele pad byster geraak,” (par. 2) beteken ... |  |
|  |  |  |  |
|  | A | om die pad skool toe te vergeet. |  |
|  | B | om geen morele waardes te hê nie. |  |
|  | C | om goeie morele waardes te hê. |  |
|  | D | om die padreëls te gehoorsaam. | (1) |

|  |  |  |
| --- | --- | --- |
| 3.5 | Hoekom staan sekere woorde tussen aanhalingstekens in paragraaf 2? | (1) |
|  |  |  |  |
| 3.6 | Haal die sinsnede aan wat sê dat mev. Kriel nie net oor die jeug van Kleinmond praat nie. | (1) |
|  |  |  |  |
| 3.7 | Haal TWEE agtereenvolgende woorde aan wat wys dat mev. Kriel nie van Marie se opinie oor die jeug hou nie. | (1) |
|  |  |  |  |
| 3.8 | Kies die korrekte antwoord.Skryf die vraagnommer en die KORREKTE letter (A – D) neer. |  |
|  |  |  |
|  | Cicero se woorde: “O die tye! O die sedes!” kla oor die morele verval van jong mense.Dit beteken dat jong mense se morele waardes het ... |  |
|  |  |  |  |
|  | A | verbeter. |  |
|  | B | onveranderd gebly. |  |
|  | C | versleg. |  |
|  | D | rolmodelle van hulle gemaak. | (1) |
|  |  |  |  |
| 3.9 | Hoekom kan ons sê dat mev. Kriel ŉ reg het om oor die kinders van Kleinmond te praat? | (1) |
|  |  |  | **[9]** |
|  |  |  |  |
|  |  | **TOTAAL AFDELING A:** | **30** |

|  |  |
| --- | --- |
| **AFDELING B: OPSOMMING** |  |
|  |  |
| **VRAAG 4: VEILIGHEIDSWENKE VIR SWEMMERS** |  |
|  |  |
| **INSTRUKSIES:** |  |
| * Noem SEWE dinge wat ŉ swemmer in gedagte moet hou as hy/sy veilig op die strand wil wees.
* Skryf elke feit in jou eie goeie volsin neer.
* Skryf jou sinne puntsgewys en onder mekaar van 1 tot 7 neer.
* Laat ŉ reël tussen die sinne oop.
* Jou opsomming mag nie meer as 70 woorde wees nie.
* Dui die getal woorde aan die einde van die opsomming aan.
* Jy sal gepenaliseer word as jy meer as 70 woorde skryf of as jy nie die getal woorde aandui nie.
 |  |
|  |  |  |  |
| **VEILIGHEIDSWENKE VIR SWEMMERS**Die volgende veiligheidswenke is deur lewensredders van al die hoofstrande in ons land gegee. Hulle is erg bekommerd oor die groot getalle sterftes op ons strande wat volgens hulle vermy kan word. As ŉ swemmer die volgende wenke in gedagte hou, sal die kanse om in die moeilikheid te beland, verminder word.Wanneer ŉ swemmer op die strand kom, is dit belangrik om seker te maak dat die lewensredders aan diens is – lewensredders dra rooi en geel klere sodat dit maklik is om hulle uit te ken. Dis die eerste ding wat jy moet doen as jy wil swem.Maak seker jy ken die plaaslike strand toestande – getye, kanale, winde en brekers asook die rotsagtige uitsteeksels. Jy sal daarom vorendag bewus wees van enige gevaar.Die lewensredders se instruksies moet ten alle tye gehoorsaam word en as jy in die see wil swem, moet dit altyd tussen die twee vlaggies op die strand wees.Moenie in die aand of laat-middag swem nie en jy moet ook nie swem waar daar geen lewensredders is nie, dit is gevaarlik en iemand kan verdrink.Indien jy nie ŉ sterk swemmer is nie, is dit raadsaam om nie verder as kniediep te gaan nie en gelyk met die strand te swem sodat dit nie nodig is om ver te swem as jy moeg raak nie.Jong kinders moet ten alle tye onder oë gehou word en onder verantwoordelike volwasse toesig wees.Moenie naby aflooppype, rotse, breekwaters en hawehoofde swem nie. Maak seker dat jy weet wat onder die oppervlakte van die water is en moenie duik as daar twyfel hieroor is nie.Moenie na ŉ groot maaltyd of as jy alkohol gedrink het, gaan swem nie, onthou: “drinkers is sinkers.”[Verwerk uit:  *Wenke oor veiligheid en gesondheid op die internet*, 15 Oktober, 2009] |  |
| **TOTAAL AFDELING B:** | **10** |

|  |  |
| --- | --- |
| **AFDELING C: TAAL** |  |
|  |  |
| **VRAAG 5: WOORDSTRUKTURE** |  |
|  |  |
| Voltooi die sinne in die linkerkantse kolom met behulp van die leidrade in die regterkantse kolom. Skryf slegs die vraagnommer en die korrekte antwoord in jou ANTWOORDEBOEK neer. |  |
|  |  |
| **2b52564de22c4771ae5a8ecbf5493924** |  |
| [Uit: *Huisgenoot,* 14 Julie 2009] |  |
|  |  |
| Die (5.1 polisieman) het Sipho een Sondagmiddag voor ŉ | 5.1 | Gee die verkleinwoord. |
| 5.2 plakker + kamp) stilgehou. Hy was op pad na ŉ | 5.2 | Gee die samestelling. |
| sokkerwedstryd, daarom was sy taxi (5.3 vol) passasiers. | 5.3 | Gee die intensiewe vorm. |
|  |  |  |
| Die (5.4 skreeu) taxi-bestuurder sê dat hy nie getoet het | 5.4 | Gee die korrekte vorm. |
| nie, maar hy het sy vuvuzela gebruik. Die polisieman was |  |  |
| kwaad (5.5 met/op/vir) Sipho, want hy wou nie luister nie.  | 5.5 | Kies die korrekte voorsetsel. |
| Hy gaan hom (5.6 ŉ boete gee), want sy taxi was oorvol | 5.6 | Gee EEN woord. |
| passasiers. |  |  |
|  |  |  |
| Sipho se passasiers raak (5.7 geduldig) omdat hulle laat | 5.7 | Gee die antoniem. |
| vir die wedstryd gaan wees. Die (5.8 skok) polisieman | 5.8 | Gee die korrekte vorm. |
| kan nie (5.9 glo/belowe) dat daar  | 5.9 | Kies die korrekte woord. |
| (5.10 **40**) mense in die voertuig is nie. Hoe langer Sipho  | 5.10 | Skryf die getal voluit. |
| gepraat het, hoe (5.11 kwaad) het die verkeersbeampte geword. | 5.11 | Gee die vergrotende trap. |
|  |  |  |
| Toe Sipho besef dat hy in die moeilikheid is, pleit hy (5.12 | 5.12 | Gee die sinoniem. |
| dadelik) om (5.13 vergewe), maar die kwaai beampte sê | 5.13 | Gee die korrekte vorm. |
| hy moet (5.14 hy/sy hom) plig doen. Hy gee vir hom ŉ | 5.14 | Kies die korrekte woord. |
| boete van vyf honderd rand. Sipho kyk (5.15 na + dit) en | 5.15 | Gee EEN woord. |
| begin aanhoudend huil, want dis die (5.16 een) keer dat | 5.16 | Gee die korrekte vorm. |
| hy ŉ boete gekry het. |  |  |
|  |  |  |
| Hy het ŉ (5.17 waar) les geleer, want hy moes ook terug- | 5.17 | Gee die korrekte vorm. |
| kom om die res van die passasiers op te laai. Hy het |  |  |
| besef: as is verbrande (5.18 sigarette/gras/hout) en sal | 5.18 | Kies die korrekte woord. |
| ook nie weer dieselfde fout begaan nie. |  |  |
|  |  | **[18]** |

|  |  |
| --- | --- |
| **VRAAG 6: SINSTRUKTURE** |  |
|  |  |
| Die taalvrae wat volg , is op die volgende strokiesprent gebaseer. Beantwoord die vrae in die linkerkantse kolom deur die instruksies in die regterkantse kolom te volg.Skryf die vraagnommers en die VOLLEDIGE sinne in jou ANTWOORDEBOEK neer. |  |
|  |  |
| **ac15f69d9a4b46549de444e546641831** |  |
| [Verwerk uit: *Rapport*, 24 September 2008] |  |
|  |  |
| (6.1) | Juffrou Smit is geskok om die universiteit-studente te sien. | 6.1 | Skryf in die toekomende tyd. | (1) |
|  |  |  |  |  |
| (6.2) | Die kindertjies is doodbang. Hulle begin onmiddellik huil. | 6.2 | BEGIN met **AANGESIEN** en verbind die twee sinne. | (1) |
|  |  |  |  |  |
| (6.3) | Die studente kyk na die leerders. | 6.3 | Formuleer ŉ vraagsin waarvan die onderstreepte gedeelte die antwoord is. | (1) |
|  |  |  |  |  |
| (6.4) | Die vet student dra ŉ swaar tas. | 6.4  | Skryf in die passief/lydende vorm. | (1) |
|  |  |  |  |  |
| (6.5) | Die studente sê: “Ons moet eers kom leer lees en skryf.” | 6.5 | Skryf in die indirekte rede. | (1) |
|  |  |  |  |  |
| (6.6) | ŉ Wiskunde-boek is deur die onderwyseres in haar hand gehou. | 6.6 | Skryf die sin oor in die aktief/bedrywende vorm. | (1) |
|  |  |  |  |  |
| (6.7) | Die kleintjies vergeet van die wiskunde-les. | 6.7 | Skryf in die verlede tyd. | (1) |

|  |  |  |  |  |
| --- | --- | --- | --- | --- |
| (6.8) | Juffrou Smit sê dat sy dit net nie kan glo nie. | 6.8 | Skryf in die direkte rede. | (2) |
|  |  |  |  |  |
| (6.9) | Die onderwyseres moet die arme studente help. | 6.9 | Vervang die woord moet met behoort. | (1) |
|  |  |  |  |  |
| (6.10) | Die studente staan (by die voordeur) (vroeg Maandagoggend) (geduldig soos Job) | 6.10 | Skryf die sin oor in die korrekte woordorde. | (1) |
|  |  |  |  |  |
| (6.11) | Die onderwyseres het skielik omgedraai. | 6.11 | Skryf in die teenwoordige tyd. | (1) |
|  |  |  |  |  |
| (6.12) | Die studente moet hulle werk leer. | 6.12 | Skryf die sin oor as ŉ bevelsin. | (1) |
|  |  |  |  |  |
| (6.13) | Daar is iets wat die universiteit oor die probleem kan doen. | 6.13 | Skryf die sin in die ontkennende vorm. | (1) |
|  |  |  |  |  |
| (6.14) | Juffrou Smit moet ŉ plan beraam. | 6.14 | Skryf in die passief/lydende vorm. | (1) |
| (6.15) | Sy sê: “Ek sal iets doen om julle te help.” | 6.15 | Skryf in die indirekte rede. | (1) |
|  |  |  |  |  |
| (6.16) | Laerskool-opvoeding is uiters belangrik. Leerders moet ŉ goeie grondslag kry. | 6.16 | Verbind die twee sinne met die voegwoord **dus**. | (1) |
|  |  |  |  | **[17]** |
|  |  |

|  |  |
| --- | --- |
| **VRAAG 7: KRITIESE TAALBEWUSTHEID** |  |
|  |  |
| Kyk na die volgende strokiesprentjie en beantwoord die vrae wat volg. | (1) |
|  |  |
| **Afr FAL P1 image 3.bmp** |  |
|  |  |  |
| 7.1 | Hoe breek die aksie van die man, die stereotipering oor mans af? | (1) |
|  |  |  |  |
| 7.2 | Wat kan ons van die vrou se woorde aflei oor haar verhouding met haar man? | (1) |
|  |  |  |  |
| 7.3 | Watter stereotipering maak die vrou oor mans? | (1) |
|  |  |  |  |
| 7.4 | Hoe, dink jy, probeer die vrou haar man met haar woorde beïnvloed? | (1) |
|  |  |  |  |
| 7.5 | Kies die KORREKTE antwoord. |  |
|  |  |  |  |
|  | ŉ Persoon wat vir ŉ koerant skryf, is ... . |  |
|  |  |  |  |
|  | A | ŉ skrywer. |  |
|  | B | ŉ verteller. |  |
|  | C | ŉ verslaggewer. |  |
|  | D | ŉ redakteur. | (1) |
|  |  |  | **[5]** |
|  |  |  |  |
|  |  | **TOTAAL AFDELING C:** | **40** |
|  |  |  |  |
|  |  | **GROOTTOTAAL:** | **80** |